**NOTA DE FUNDAMENTARE**

**la proiectul hotărârii Parlamentului privind modificarea**

**Registrului monumentelor Republicii Moldova ocrotite de stat,**

**aprobat prin Hotărârea Parlamentului nr. 1531/1993**

|  |
| --- |
| **1. Numele inițiatorului și a autorului, precum și a participanților la elaborarea proiectului** |
|  Ministerul Culturii (în continuare - MC), responsabil de elaborarea politicilor în domeniul patrimoniului cultural. |
| **2. Condițiile ce au impus elaborarea proiectului și finalitățile urmărite** |
| 2.1. Temeiul legal sau, după caz, sursa proiectului actului normativ |
|  Proiectul este elaborat în temeiul prevederilor pct. 525 din PAG, aprobat prin Hotărârea Guvernului nr. 887/2023 cu privire la aprobarea Planului de acțiuni al Guvernului pentru anul 2024. Proiectul hotărârii Parlamentului privind modificarea Registrului monumentelor Republicii Moldova ocrotite de stat (în continuare - Registru) este elaborat și se propune spre aprobarea Parlamentului în conformitate cu prevederile art. 4 alin. (2), art. 18 și art. 19 din Legea nr. 1530/1993 privind ocrotirea monumentelor. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
|  Registrul conține multiple date eronate privind monumentele de arhitectură înscrise într-acesta, în special referitor la *localizarea administrativă*, *tipul (denumirea)* și *cronologia* monumentelor de arhitectură.  Cauzele care au generat problema enunțată supra sunt: - aprobarea Registrului în baza unei liste, fără a avea la bază dosare de clasare pentru fiecare dintre bunurile imobile înscrise în listă, actuale la momentul aprobării. Fapt care a condus la înscrieri eronate chiar la data aprobării statutului de monument; - lipsa finanțării necesare pentru evidența monumentelor, respectiv, nerealizarea inventarierii și perfectării dosarelor/fișelor de evidență a monumentelor după aprobarea Registrului, ceea ce ar fi permis excluderea ulterioară a erorilor; - neactualizarea Registrului după adoptarea Legii nr. 764/2001 privind organizarea administrativ-teritorială a Republicii Moldova. Fapt care face complicată accesarea informației din Registru, deoarece unele localități nu se regăsesc în componența administrativ-teritorială a raioanelor care corespundeau la 1993; - separarea/comasarea terenurilor și modificarea adreselor bunurilor imobile, fără notificarea Ministerului Culturii; - procedura administrativă de gestionare/ținere, inclusiv actualizare a Registrului este excesiv de împovărătoare, norma legislativă prevăzând aprobarea modificărilor prin act normativ adoptat de către Parlament. Problema identificării bunurilor înscrise în Registru generează următoarele neconformități care impun necesitatea intervenției de actualizare a datelor: - necorespunderea datelor din Registru cu datele din registrul bunurilor imobile, care stă la baza tuturor tranzacțiilor cu privire la circulația civilă a bunurilor imobile; - neinformarea populației și, respectiv, impunerea operării unor acțiuni suplimentare cum ar fi solicitarea „certificatelor confirmative” privind statutul de monument al bunului imobil.  Proiectul de hotărâre este elaborat în baza examinării și comparării datelor privind corespunderea datelor din registru cu datele din registrul bunurilor imobile (localizarea și adresele), în baza cercetărilor istorice cu referire la denumiri și date cronologice, precum și ajustării cu prevederile Legii nr. 764/2001.  Proiectul nu conține modificări care pot rezulta doar urmare efectuării unor studii de inventariere cu investigații de teren.  Proiectul nu conține modificările exhaustive asupra Registrului. În acest sens, în măsura acumulării materialelor rezultate din cercetării și investigații, urmează a fi elaborate în continuare proiecte de actualizare a Registrului.  |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
|  Proiectul de hotărâre conține următoarele prevederi principale: - actualizarea adresei sau, după caz completarea cu adresa atribuită bunului imobil ulterior anului 1993;- actualizarea, completarea, corectarea denumirii monumentului;- corectarea datelor cronologice.  Proiectul propune înscrierea în Registru a Complexului „Combinatul de Vinuri ,,Cricova-S.A.” declarat obiect al patrimoniului cultural-național prin Legea 322/2003. La compartimentul „Municipiul Chișinău” se propune completarea cu subcapitolele localităților din componența municipiului, cu reînregistrarea monumentelor care se exclud de la compartimentele raioanelor Criuleni, Dubăsari, Ialoveni și Strășeni (conform prevederilor Legii nr. 764/2001, cu modificările ulterioare), precum și modificarea datelor pentru unele poziții.  Se propun modificări următoarele poziții. La capitolul „ZONA DE CENTRU”:  la compartimentul „Raionul Criuleni” textul pozițiilor: 274, 286, 294, 298,314, 317, 330, 339, 346, 349, 353 și 439 se modifică; pozițiile 269, 270, 282, 301, 302 și 304 se exclud, acestea fiind transferate cu actualizările datelor, la compartimentul „Municipiul Chișinău”; la compartimentul „Raionul Dubăsari”, poziția 405 se exclude, aceasta fiind actualizată și transferată la compartimentul „Municipiul Chișinău”; textul poziției 439 se modifică; la compartimentul „Raionul Ialoveni”, poziția 683 se exclude, aceasta fiind actualizată și transferată la compartimentul „Municipiul Chișinău”;  la compartimentul „Raionul Orhei”, poziția 1075 se modifică/corectează; la compartimentul „Raionul Strășeni”, pozițiile 1375, 1378 și 1428 se exclud, acestea fiind transferate cu actualizările datelor, la compartimentul „Municipiul Chișinău”; la compartimentul „Municipiul Chișinău”, se operează modificări la pozițiile: 2, 14-27, 66, 185-189, 232, 308, 388 (Codru), 395 (Durlești), 409 (Cruzești), 414 (Sîngera); se completează cu pozițiile 388.1. (orașul Cricova), 392.1. s. Goian, comuna Ciorescu), 420 (s. Goianul Nou, or. Stăuceni), 421 (Băcioi), 422 și 423 (Grătiești), 424 (Trușeni), 425 și 426 (Budești), 427 (Colonița), 428 și 429 (Ghidighici). la compartimentul „Municipiul Bălți”, textul pozițiilor 7-12, 16-32, 38-40 și 42 se modifică. La capitolul „ZONA DE NORD”:  la compartimentul „Raionul Edineț”, textul pozițiilor 667 și 939 se modifică. |
| **4. Analiza impactului de reglementare** |
| 4.1. Impactul asupra sectorului public |
|  Urmare adoptării proiectului vor fi asigurate: - actualizarea adreselor și altor date referitor la monumentele de arhitectură înscrise în Registrul monumentelor; - eficacitatea evidenței monumentelor.  |
| 4.2. Impactul financiar și argumentarea costurilor estimative |
|  Implementarea prevederilor proiectului de hotărâre nu necesită alocări financiare suplimentare de la bugetul de stat. |
| 4.3. Impactul asupra sectorului privat |
|  Proiectul nu conține prevederi privind suportarea unor cheltuieli de persoane fizice sau juridice de drept privat.  |
| 4.4. Impactul social |
|  Populația va beneficia de acces la informația corectă și actualizată privind bunurile imobile cu statut de monument. Impactul asupra datelor cu caracter personal. Nu este aplicabil.  Impactul asupra echității și egalității de gen.  Impactul asupra echității și egalității de gen nu a fost analizat dat fiind faptul lipsei influenței a prevederilor proiectului în mod diferit femeilor, bărbaților și minorităților de gen și alte aspecte ale vieții sociale. |
| 4.5. Impactul asupra mediului |
| Nu este aplicabil. |
| 4.6. Alte impacturi și informații relevante |
|  Actualizarea datelor din Registrul monumentelor va facilita colaborarea între diferite părți interesate din sectorul public și sectorul privat, precum și va facilita accesul la date de interes public. |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Proiectul nu transpune acte juridice ale UE. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil. |
| **6. Avizarea și consultarea publică a proiectului actului normativ**  |
| Proiectul se va supune avizării conform indicației Cancelariei de Stat.În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului hotărârii a fost plasat pe pagina web oficială a Ministerului Culturii [www.mc.gov.md](http://www.mc.gov.md) directoriul *transparența* secțiunea *inițierea elaborării deciziilor* și pe portalul guvernamental, la adresa: <https://particip.gov.md/ro/document/stages/anunt-privind-initierea-elaborarii-proiectului-hotararii-de-guvern-pentru-aprobarea-proiectului-de-hotarare-a-parlamentului-privind-modificarea-registrului-monumentelor-republicii-moldova-ocrotite-de-stat-aprobat-prin-hotarirea-parlamentului-nr-15311993/13700>  Proiectul hotărârii Guvernului va fi supus avizării și consultării publice conform art. 32 din Legea nr. 100/2017 cu privire la actele normative și va fi plasat pe site-urile web nominalizate supra, după înregistrarea proiectului, în modul stabilit. |
| **7. Concluziile expertizelor**  |
|  Proiectul de hotărâre va fi supus expertizei anticorupție și juridice conform art. 36 și 37 din Legea nr. 100/2017 cu privire la actele normative, iar rezultatele examinării acestora vor fi incluse în sinteza obiecțiilor și propunerilor la proiect.  |
| **8. Modul de încorporare a actului în cadrul normativ existent** |
| Proiectul nu contravine legislației naționale, se încadrează în cadrul normativ în vigoare și nu necesită modificarea altor acte normative. |
| **9. Măsurile necesare pentru implementarea prevederilor proiectului actului normativ** |
|  După adoptarea proiectului, și operarea modificărilor în Registru, anexa la Hotărârea Parlamentului nr. 1531/1993, Ministerul Culturii va notifica părțile interesate despre modificarea Registrului. |

 **Ministrul culturii Sergiu PRODAN**

Ex.: Rita Garconița

Tel.: 022 823814,

E-mail: rita.garconita@mc.gov.md